Тиркеме 

Кыргыз Республикасынын 
Агартуу министрлигинин 
2026-жылдын “____”____________
№  _____буйругу менен бекитилди
Каттоо №_____________________
Коду_________________________






КЕСИПТИК БАШТАЛГЫЧ БИЛИМ БЕРҮҮНҮН
МАМЛЕКЕТТИК БИЛИМ БЕРҮҮ СТАНДАРТЫ

Кесип: Эл аралык электрондук соода 
Квалификация: Электрондук соода платформалары боюнча адис




1-бөлүм. Жалпы жоболор
1. Башталгыч кесиптик Эл аралык электрондук соода кесиби боюнча 
Кыргыз Республикасынын мамлекеттик билим берүү стандарты “Билим берүү жөнүндө” Кыргыз Республикасынын Мыйзамына, Кыргыз Республикасынын башка ченемдик укуктук актыларына ылайык Кыргыз Республикасынын билим берүү чөйрөсүндөгү ыйгарым укуктуу мамлекттик органы тарабынан иштелип чыккан жана Кыргыз Республикасынын Министрлер Кабинети белгилеген тартипте бекитилген. 
Мамлекеттик билим берүү стандарттарынын талаптары менчигинин түрүнө жана ведомстволук таандыктыгына карабастан кесиптик билим берүү уюмдары тарабынан милдетүү түрдө аткаруу үчүн минималдуу талаптар болуп саналат.
1. Терминдер, аныктамалар, белгилөөлөр, кыскартуулар:
1. академиялык кредит - билим алуучунун окуу жана (же) илимий 
жүктөмүнүн көлөмүн өлчөөнүн шартуу бирдиги;
1. кесиптик/эмгектин иштин түрү - эмгектин тектеш мүнөзүнө, натыйжаларына жана шарттарына ээ жалпыланган эмгектик функциялардын жыйындысы;  
1. экономикалык иштин түр -иштин түрлөрүн классификациялоонун
кыйла бөлүнгөн категорияларын мүнөздөөчү продукциянын (товарлардын же кызмат көрсөтүүлөрдүн) бир тектүү топтомуна ээ болууга алып келүүчү процесс;
1.  мамлекеттик билим берүү стандарты - окутуунун максаттарын 
жана натыйжаларын аныктоочу билим берүү программасынын минимум мазмуну, билим берүүнүн деңгээлдери боюнча даярдоого базалык талаптарды аныктоочу формалдык билим берүүнүн талаптарынын коомдук макулдашылган жыйындысы;
1. гибриддик окутуу методу - окутуу процесси педагогдун жана
билим алуучунун түздөн-түз байланышы аркылуу салттуу окутуу методунун онлайн окутуу методу менен айкалышкан окутуу методу; 
1. интеграцияланган программа - бул негизги жалпы билим 
берүүнүн бүтүрүүчүлөрүнө жалпы орто билим алууга мүмкүнчүлүк берүү үчүн жалпы орто жана башталгыч кесиптик билим берүү программаларын бириктирүүнүн негизинде иштелип чыккан билим берүү программасы;
1. квалификация - белгиленген үлгүдөгү документ менен 
тастыкталуучу, окутууга жана кесиптик иштин белгилүү бир түрүн аткарууга даярдыгын мүнөздөөчү билимдердин, көндүмөдөрдүн жана социалдык-инсандык компетенциялардын деңгээли;
1. даярдоо багыты Кыргыз Республикасынын квалификациясынын 
улуттук алкагынын деңгээлине ылайык кадрларды даярдоо үчүн билим берүү программаларынын комплекси;
1. компетенция - билим алуучунун белгилүү бир чөйрөдө анын 
натыйжалуу өнүмдүү иши үчүн зарыл болгон билим берүүгө даярдоого карата алдын ала коюлган социалдык талап (ченем);
1. модуль - окуутуунун белгиленген максаттарына жана 
натыйжаларына карата белгилүү бир логикалык жыйынтыкка ээ болгон окуу дисциплинасынын бөлүгү;
1. квалификациялардын улуттук алкагы - улуттук 
квалификациялык тутумчаларды интеграциялоого жана координациялоого, квалификациялардын салыштырмалуулугун камсыз кылууга багытталган жана квалификациянын ылайыктуулугун тастыктоо жана ыйгаруу системасы үчүн негиз болуп саналган критерийлердин топтомуна ылайык квалификациялардын деңгээлдеринин түзүмдөлгөн сыпаттамасы;
1. кесиптик иштин объекти- эмгек ишинин процессинде таасир 
этүүгө багытталган предметтер, кубулуштар, процесстер;
1. билим берүү программасы - кесиптик билим берүүнүтиешелүү 
деңгээли боюнча билим берүү процессинин максаттары, милдеттерин пландалган натыйжаларын, уюштурууну аныктоочу конкреттүү багыт, адистик же кесип боюнча билим берүүнүн мазмуну;
1. жумуш ордунда окутуу -милдетүү түрдө практикалык окутуу 
жана кесиптик билимдерди жана көндүмдөрдү бекемдөө, ошондой эле билим берүү уюмунун өндүрүштүк бөлүмдөрүнө/комплекстеринде жана (же) ишканалардын/уюмдардын базасында иш тажрыйбасына ээ болуу менен билим берүү уюмунда билим алуучунун жалпы жана кесиптик билимдерди жана көндүмдөрдү алуусуна багытталаган кадрларды даярдоо системасы;
1. кесиптик стандарт - кесиптик иштин белгилүү бир түрүн жүзөгө 
ашыруу жана белгилүү эмгек функциясын аткаруу үчүн зарыл болгон квалификациянын мүнөздөмөсү;
1. [bookmark: _Hlk181625748]окутуунун натыйжалары -окуу процессин ийгиликтүү 
аяктагандан кийин билим алуучудан кандай билим, билгичтик жана көндүмдөр күтүлүшүнө карата ырастоо;
1. кесип - бүтүрүүчү диплом алуучу билимдин конкретүү тармагы 
же Кыргыз  Республикасынын квалификациясынын улуттук алкагынын деңгээлдерине ылайык тигил же бул кесиптин/адистиктин алкагында иштин белгилүү бир түрү үчүн зарыл болгон атайын даярдыктан жана иш тажрыйбасынан алынган билимдин, билгичтиктердин жана көндүмдөрдүн комплекси.
1. дисциплиналардын цикли -окутуунун, тарбиялоонун 
белгиленген максаттарына жана натыйжаларына карата белгилүү бир логикалык жыйынтыкка ээ билим берүү программасынын бир бөлүгү же окуу дисциплиналарынын жыйындысы.	
Ушул Мамлекеттик билим берүү стандартында төмөнкүдөй кыскартуулар колдонулат:
ЖКБ – жогорку кесиптик билим берүү;
МБС- мамлекеттик билим берүү стандарты;
БКБ -башталгыч кесиптик билим берүү;
КР КУА – Кыргыз Республикасынын квалификациясынын улуттук 
алкагы;
ОКБ -орто кесиптик билим берүү;
ОМБ – окуу-методикалык бирикмелер.

2-бөлүм. Колдонуу чөйрөсү

1. Ушул МБС Эл аралык электрондук соода кесиби боюнча билим 
берүү программасын ишке ашырууда ченемдердин, эрежелердин жана талаптардын жыйындысын билдирет жана окуу, уюштуруу-методикалык документтерди иштеп чыгуу, билим берүү программасын өздөштүрүүнүн сапатын баалоо үчүн негиз болуп саналат.
1. Эл аралык электрондук соода кесиби боюнча ушул МБСти негизги 
пайдалануучулар болуп төмөнкүлөр саналат:
1. өздөрүнүн билим берүү уюмдарында ушул Эл аралык электрондук
соода кесиби боюнча илимдин, техниканын жана социалдык чөйрөнүн жетишкендиктерин эске алуу менен билим берүү программаларын иштеп чыгуу, натыйжалуу ишке ашыруу жана жаңылоо үчүн жооптуу болгон администрацияы жана педагогикалык курам;
1. ушул Эл аралык электрондук соода кесиби боюнча билим берүү 
программасын өздөштүрүү боюнча өзүнүн окуу ишин натыйжалуу ишке ашыруу үчүн жооптуу билим алуучулар; 
1. тиешелүү кесиптик иш чөйрөсүндөгү иш берүүчүлөр;
1. Кыргыз Республикасынын билим берүү чөйрөсүндөгү ыйгары
укуктуу мамлекеттик органынын тапшырмасы боюнча МБСти иштеп чыгууну камсыз кылуучу ОМБ;
1. кесиптик билим берүү системасында мыйзамдардын сакталышын 
контролдоону камсыз кылуучу билим берүү чөйрөсүндө ыйгарым укуктуу мамлекеттик орган;
1. көрсөтүүлүүчү билим берүү кызматтарынын аккредитациялык 
агенттик тарабынан белгиленген стандарттарга, жол-жоболорго жана эрежелерге шайкештигин тышкы баалоону жүзөгө ашыруучу аккредитациялык агенттиктер.

3-бөлүм. Эл аралык электрондук соода кесибинин 
жалпы мүнөздөмөсү

1. Эл аралык электрондук соода кесиби боюнча билим берүү 
программасын өздөштүрүүнүн формалары:
- күндүзгү; 
- күндүзгү-(кечки).
1. Абитуриенттердин даярдыгынын деңгээлине карата талаптар.
Абитуриент тапшырууда төмөнкү документтердин бирине ээ болууга тийиш:
[bookmark: _Hlk224810244]БКБ билим берүү программасына:
- негизги жалпы билими жөнүндө күбөлүккө;
- жалпы орто билими жөнүндө аттестатка.
[bookmark: _Hlk224810273]КР ченемдик укуктук актыларында каралган учурларда БКБ билим берүү уюмдарында негизги жалпы билими жок адамдардын кесипке ээ болушу үчүн шарттар түзүлүшү мүмүкүн.
1. Эл аралык электрондук соода кесиби боюнча билим берүү 
программасын өздөштүрүүнүн ченемдик мөөнөтү күндүзгү окуу формасында:
- жалпы орто билим берүүнүн базасында - 1 жылды түзөт. 
- негизги жалпы билим берүүнүн базасында жалпы орто билим алуу 
менен -2 жылды түзөт.
Кесиптик башталгыч билим берүү уюмдарында төмөнкүдөй билим берүү программалары ишке ашырылат:
- негизги жалпы билим берүүнүн базасында окутуу мөөнөтү 2-3 жылдан кем эмес жалпы орто жана башталгыч кесиптик билим берүүнүн интеграцияланган программасы;
- жалпы орто билим албастан негизги жалпы билим берүүнүн базасында аскерге чакырууга чейинки даярдоо программасын камтыган 2 жылдык окуутуу мөөнөтү менен башталгыч кесиптик билим берүү программасы;
- жалпы орто билим берүүнүн базасында окутуу мөөнөтү 1 жылдан кем эмес кесиптик башталгыч билим берүү программасы;
- окутуу мөөнөтү 1 жылга чейин болгон кесиптик даярдоо, кайра даярдоо жана квалификацияны жогорулатуу программалары.
[bookmark: _Hlk224810381]Эгерде окуучу кыска мөөнөттө кесипти өздөштүрө алса, башталгыч кесиптик билим берүүнү башкаруу органдары окуучунун арызы боюнча окутуу мөөнөтүн кыскарта алат.
Өзгөчө учурларда (ооруп калуу, Кыргыз Республикасынын Куралдуу күчтөрүнө кызматка чакыруу) окуучунун арызы боюнча ал окуусун улантуу жана окуу максатына жетүү үчүн 3 жылдын ичинде калыбына келтирилиши мүмкүн. 
8. Билим берүү программасынын сыйымдуулугу башталгыч кесиптик 
[bookmark: _Hlk166639450]билим берүү программасынын түзүмүнө ылайык (1-тиркеме), окуу жылы үчүн (стандарттык окутуу учурунда 10 ай) 52ден кем эмес кредитти түзөт (52 кр ⨯ 30 саат = 1560 саат), өз алдынча иштерди жана аттестациянын бардык түрлөрүн кошууну эске алуу менен башталгыч кесиптик билим берүүнүн негизги кесиптик билим берүү программасынын сыйымдуулугу окутуу мөөнөтү 10 ай болгон учурда 60 кредиттен ашпоого тийиш. Мында бир кредит окуучунун окуу ишинин 30 саатына барабар. 
Өндүрүштүк окутуу жана өндүрүштүк практика билим берүү программасынын жалпы окуу убактысынын 50-60% түзөт.
Өндүрүштүк практика башталгыч кесиптик билим берүү программасынын милдеттүү бөлүмү жана окуучулардын практикалык багыттагы даярдыгын камсыз кылуучу окуу сабактарынын түрү болуп саналат. Кесиптик башталгыч билим берүү программасын ишке ашырууда практиканын төмөнкүдөй түрлөрү каралат: окуу (өндүрүштүк окутуу) жана өндүрүштүк. Өндүрүштүк практика окуучуларды даярдоо профилине ылайык иш алып барган уюмдарда жүргүзүлүшү керек.
9. МКТны эксплуатация боюнча адис кесиби боюнча башталгыч 
кесиптик билим берүү программасынын максаттары:
1. окутуу тармагында: интернет-кызматтар, дүң жана чекене 
интернет-соода жаатында терең билимге жана практикалык көндүмдөргө ээ болгон эл аралык электрондук соода жаатындагы квалификациялуу адистерди даярдоо болуп саналат.
1. инсанды тарбиялоо жаатында окуучуларда социалдык-инсандык 
сапаттарды калыптандыруу: максатка умтулгандык, уюшкандык, эмгекти сүйүү, жоопкерчилик, жарандуулук, коммуникативдүүлүк, толеранттуулук жана жалпы маданиятты жогорулатуу саналат.
10. Экономикалык ишитин түрү: дүң жана чекене соода (интернет 
Аркылуу аралыктан сооданы кошо алганда), электрондук коммерция, логистика, маалыматтык кызматтар жана санариптик маркетинг жаатындагы ишмердүүлүк. 
жайгаштыруу жана ага байланыштуу кызматтар.
11. Бүтүрүүчүлөрдүн кесиптик ишмердүүлүк чөйрөлөрү: интернет жана 
санарип платформалар аркылуу товарларды электрондук (эл аралык) соодалоо, электрондук соода аянтчаларын колдонуу менен товарларды сатып алуу-сатуу процесстерин уюштуруу, жеткирүүчүлөр, логистикалык жана кампалык түзүмдөр менен өз ара аракеттенүү; заказдарды иштеп чыгуу, сатууну жана кардарларды тейлөөнү коштоо, санариптик маркетингдин куралдарын колдонуу менен товарларды илгерилетүү, маалыматтык системалар жана онлайн-платформалар менен иштөө.
12. Кесиптик ишинин объекттери болуп төмөнкүлөр саналат: интернет-
долбоорлорду жана санариптик сатууларды башкаруу, онлайн-дүкөндү жүргүзүү (O2O-модели, Taobao платформасы ж.б.), маалыматтарды талдоо, социалдык тармактарда илгерилетүү, контент-маркетинг, CRM-системалары жана интеллектуалдык чат-боттор менен иштөө, видеомонтаж жана жарнамалык контентти түзүү (анын ичинде AIGC жана кыска видеолор), интернет-продуктуларды иштеп чыгуу жана илгерилетүү.
13. Башталгыч кесиптик билим берүүнүн Эл аралык электрондук соода 
кесиби боюнча билим берүү программасын өздөштүргөн бүтүрүүчү төмөнкүлөргө даярдалган:
- маалыматтык технологиялар жана электрондук коммерция жаатында кесиптик ишмердүүлүккө;
[bookmark: _Hlk223616056]- БКБ – ОКБ жана ЖКБ билим берүү программаларын, анын ичинде тездетилген программалар боюнча тийиштүү профильдеги ЖКБ билим берүү программаларын өздөштүрүүгө.

4-бөлүм. Билим берүү программасын ишке ашыруу
шарттарына карата жалпы талаптар

14. [bookmark: _Hlk224810838]Билим билим берүү уюмдары эмгек рыногунун керектөөлөрүн эске 
алуу менен кесиптик билим берүүнүн тиешелүү денгээлиндеги билим берүү программаларын өз алдынча иштеп чыгышат. Билим берүү программасы кесип боюнча тиешелүү МБСтин, Квалификациялардын улуттук алкагынын, квалификациялардын тармактык/сектордук алкактарынын жана кесиптик стандарттардын (бар болсо) негизинде иштелип чыгат 
Билим берүү программасынын ар бир циклине тиешелүү дициплиналардын (модулдардын) топтомун жана алардын сыйымдуулугун билим берүү уюму цикл үчүн белгиленген көлөмдө, аны өздөштүрүүнүн натыйжаларына коюлган талаптарды эске алуу менен, КР КУАда каралган окутуунун натыйжаларынын жыйындысы түрүндө өз алдынча аныктайт. 
15. Билим берүү уюмдары илимдин, маданияттын, экономиканын, 
техниканын, технологиялардын жана социалдык чөйрөнүн өнүгүшүн эске алуу менен билим берүү  программаларын кызыкдар тараптардын сунуштарына ылайык, бирок 5 (беш) жылда бир жолудан кем эмес жаңылайт.
Билим берүү программаларын жанылоо төмөнкүлөрдү камтыйт:
1) электрондук коммерция жана интернет-дүкөндөрдү башкаруу, эл 
аралык маркетплейстердин иши, санариптик маркетинг жана товарларды интернетте жайылтуу; 
	2) эл аралык логистика жана чек ара аркылуу соода, электрондук төлөм системалары жана каржылык технологиялар; 
	3) санариптик коопсуздук жана кардарлардын маалыматтарын коргоо, кардарлар менен болгон мамилелерди башкаруу (CRM-системалары); 
	4) жасалма интеллект технологиясы, бизнес-процесстерди автоматташтыруу, маалыматтарды талдоо, санариптик контентти түзүү; 
	3) электрондук коммерция платформаларын, CRM-системаларын, веб-аналитика кызматтарын, санариптик маркетинг куралдарын, долбоорлорду башкаруу технологияларын, булуттук кызматтарды жана командалык өз ара аракеттенүү каражаттарын өздөштүрүү; 
	4) интернет-дүкөндөрдүн жана маркетплейстердин иши, санариптик контентти башкаруу, сатууларды жана керектөөчүлөрдүн жүрүм-турумун талдоо, маркетинг иш-чараларын уюштуруу, санариптик байланыш каналдары аркылуу кардарлар менен иштөө; 	
	5) санариптик соода аянтчалары аркылуу товарларды экспорттоо, эл аралык логистика, бажы жөнгө салуу, эл аралык төлөм системалары, Incoterms эрежелери, маалыматтарды коргоо, электрондук коммерцияны эл аралык укуктук жөнгө салуу жана чет өлкөлүк рыноктордо бизнес жүргүзүүнүн өзгөчөлүктөрү.бүтүрүүчүлөрдү даярдоонун сапатын камсыз кылуу боюнча стратегияны иштеп чыгууну;
16. Билим алуучуларды жана бүтүрүүчүлөрдү даярдоонун сапатын 
баалоо аларды учурдагы, орто аралык жана жыйынтыктоочу мамлекеттик аттестациялоону камтууга тийиш.
17. Билим алуучуларды учурдагы аттестациялоо кесиптик билим 
Берүүнун тиешелуу денгээлиндеги билим беруу программасын ишке ашыруучу билим беруу уюму тарабынан белгиленген (педагогикалык кенеши тарабынан бекитилген) баалоо системасынын негизинде окуунун жарым жылдыгынын жыйынтыгы боюнча жүргүзүлөт.
18. Билим алуучулардын орто аралык аттестациялоо окуунун   жарым 
жылдыгынын жыйынтыгы боюнча жүргүзүлөт жана бардык дисциплиналар/модулдар боюнча жарым жылдыктагы учурдагы аттестациялоонун жыйынтыкары боюнча баа коюлат.
БКБ билим алуучуларынын жана бүтүрүүчүлөрүнүн кесиптик компетенцияларынын сапатын баалоо билим берүү чөйрөсүндөгү ыйгарым укуктуу мамлекеттик орган аныктаган тартипте көндүмдөрдү этап-этабы менен аттестациялоону камтууга тийиш. 
19. Билим алуучуларды жыйынтыктоочу мамлекеттик аттестациялоо 
толук окуу курсун аяктагандан кийин жүргүзүлөт. 
Мамлекеттик аттестациялык сынактардын түрлөрү бүтрүүчүлөрдү жыйынтыктоочу мамлекеттик аттестациялоо жүргүзүүнү жөнгө салуучу Кыргыз Республикасынын ченемдик укуктук актыларына ылайык билим берүү уюму тарабынан аныкталат. Жыйынтыктоочу мамлекеттик аттестацияга окуу планында каралган окуунун толук курсун аяктаган бүтүрүүчүгө уруксат берилет. Окуучулардын жыйынтыктоочу мамлекеттик аттестациясы билим берүү жаатындагы ыйгарым укуктуу мамлекеттик орган тарабынан бекитилген "Кыргыз Республикасынын менчигинин формасына карабастан бардык төрдөгү жалпы билим берүү уюмдарында негизги жалпы жана орто жалпы билим берүү программалары боюнча жыйынтыктоочу мамлекеттик аттестацияны өткөрүү жөнүндө" Жобого ылайык жүргүзүлөт. 
	Жыйынтыктоочу мамлекеттик аттестация негизги мамлекеттик экзамен катары жазуу жүзүндө жана оозеки экзамендер түрүндө өткөрүлөт (экзамендик материалдар тапшырмалары бар тексттер жана башка контролдук өлчөө материалдары түрүндө берилет). 
	Башталгыч кесиптик билим берүү системасынын окуу жайларындагы бүтүрүү квалификациялык экзамендери билим берүү жаатындагы мамлекеттик орган тарабынан бекитилген "Кыргыз Республикасынын башталгыч кесиптик билим берүү уюмдарында бүтүрүү квалификациялык экзамендерди уюштуруу жана өткөрүү жөнүндө" Жобого ылайык, окуу жайдын графигине ылайык жүргүзүлөт. 
	Бүтүрүү квалификациялык экзамендерине окуунун толук курсун аяктаган, профилдик жана атайын предметтер боюнча типтүү экзамендерди тапшырган, ошондой эле өндүрүштүк практикадан өткөн окуучулар киргизилет. 
	Бүтүрүү квалификациялык экзамени окуучулардын белгилүү бир практикалык тапшырманы аткаруу процессинде жана маектешүү учурунда аны аткаруу тартибин түшүндүрүүдө окуу мезгилинде жетишкен билгичтиктерин жана көндүмдөрүн, алган билимдерин көрсөтүүнү болжолдойт.
20. Билим алуучулардын жеке жетишкендиктеринин тийиштүү билим 
берүү программасынын этаптуу же акыркы талаптарына ылайык келүүсүнө учурдагы, орто аралык жана жыйынтыктоочу аттестациялоо үчүн типтүү тапшырмаларды, текшерүү иштерин, модулдук тесттерди ж.б. камтыган баалоо каражаттарынын базалары түзүлөт, алар ээ болгон компетенциялардын деңгээлин баалоого мүмкүндүк берет. Баалоо каражаттарынын базалары башталгыч кесиптик билим берүү программасын ишке ашыруучу билим берүү уюму тарабынан иштелип чыгат жана бекитилет.
21. Билим берүү программасында бүтүрүүчүлөрдүн жалпы 
компетенцияларын калыптандыруу үчүн жетиштүү болгон кесиптик билим берүүнүн тийиштүү денгээлиндеги билим берүү программасын ишке ашыруучу билим берүү уюмунун ресурстук, материалдык-техникалык шарттары жана окуу-методикалык камсыздалышы көрсөтүлүүгө тийиш.  
22. Кесиптик билим берүүнүн тиешелуу денгээлиндеги билим берүү 
программасын ишке ашыруучу билим берүү уюму төмөнкүлөргө милдетүү:
1) социалдык-маданий чөйрөнү түзүүгө;
2) инсанды ар тараптан өнүктүрүү жана социалдаштыруу, билим 
алуучуулардын ден-соолугун сактоо үчүн зарыл болгон шарттарды түзүүгө;
3) билим берүү процессинин тарбиялык/окуудан тышкаркы 
компоненттерин өнүктүрүүгө, анан ичинде өз алдынча башкарууну өнүктүрүүгө, билим алуучулардын коомдук уюмдардын, спорттук жана чыгармачылык клубдардын, илимий студенттик коомдордун ишине катышуусуна өбөлгө түзүүгө.
23. БКБ билим берүү программасы билим берүү уюмунун каалоосу 
боюнча билим алуучунун тандоосу боюнча дисциплиналарды камтышы мүмкүн.
24. Билим берүү уюму билим алуучуларга билим берүү 
программасынын, окуу курстарынын (дисциплиналардын, модулдардын) жеткиликтүү болушун камсыздоого.
25. Билим берүү уюму билим берүү программасын түзүүдө билим 
алуучуларды укуктары жана милдеттери менен тааныштырууга, билим алуучулар тандап алган дисциплиналар алар үчүн милдеттүү экендигин, ал эми алардын суммалык эмгек сыйымдуулугу окуу планында каралгандан аз болбоого тийиш экендигин түшүндүрүүгө милдеттүү. 
26. Билим берүү уюму билим берүү программасын иштеп чыгууда жана 
ишке ашырууда гендердик теңчилик саясатын эске алууга, социалдык инклюзияны камсыз кылууга, ошондой эле санариптештирүүнү өнүктүрүүгө милдетүү.


5-бөлүм. Билим берүү программасын ишке ашырууда билим алуучулардын укуктарына жана милдеттерине карата жалпы талаптар

27. Өзүнүн жеке билим берүү траекториясын түзүүдө билим алуучу 
билим берүү уюмунан дисциплиналарды тандоо жана алардын келечектеги кесипке тийгизген таасири боюнча консультация алууга укуктуу.
28. Компетенцияларды өнүктүрүү бөлүгүндө билим берүү 
программасында натыйжаларга жетишүү максатында окуучулар өз алдынча башкарууну өнүктүрүүгө, коомдук уюмдардын, спорттук жана чыгармачылык клубдардын ишине катыша алышат.
29. Билим алуучулар билим берүү программасында каралган бардык 
тапшырмаларды белгиленген мөөнөттө аткарууга милдеттүү.
30. [bookmark: _Hlk224811214]Негизги жалпы билим берүү деңгээли менен окуган билим 
Алуучулардын окуу жүктөмүнүн көлөмү 2,3 жыл окутуу мөөнөтүндө жумасына минималдуу 36 академиялык саат жана максималдуу – 39 саат белгиленет. 
31. Күндүзгү окутуу формасында жумасына аудиториялык сабактардын 
көлөмү ар бир окуу дисциплинасын же кесиптик модулду өздөштүрүүгө бөлүнгөн жалпы көлөмдүн 80% кем эмес кесиптин өзгөчөлүгүн эске алуу менен БКБ МБС менен аныкталат (мисалы, предметке 40 саат бөлүнөт, анын ичинен 80% же 32 саат - бул аудиториялык сабактар, калган 8 саат окутуучунун кароосу боюнча бөлүштүрүлөт).
Окуу дисциплинасы боюнча өз алдынча ишке бөлүнгөн сааттарга ошол окуу дисциплинасы (модулу) боюнча экзаменге даярданууга каралган убакыт киргизилет.
32. Күндүзгү-кечки билим алуу формасында (анын ичинде түзөтүү 
мекемелериндеги окуу жайлар үчүн) аудиториялык окуу жүктөмүнүн максималдуу көлөмү жумасына 16 академиялык саатты түзөт.
33. Окуу мөөнөтү 1 жыл болгон учурда каникулдардын жалпы узактыгы 
окуу жылында 11 жуманы түзөт жана окуу мөөнөтү 1 жыл болгон учурда кыш мезгилинде 2 жумадан кем эмес.

6-бөлүм. Кесиптик билим берүүнүн тиешелүү деңгээлиндеги билим берүү программасынын мазмунуна карата талаптар

34. Эл аралык электрондук соода кесиби боюнча бүтүрүүчү билим берүү  
программасынын максаттарына, ушул МБСтин 9 жана 10-пункттарында көрсөтүлгөн билим берүү программасына ылайык төмөнкү компетенцияларга ээ болушу керек
1) жалпы:
ЖК-1:- айлана-чөйрөнү коргоо жана өндүрүштүк экология; коопсуз жана сергек жашоо мүнөзүн уюштуруу жөнүндө билимин колдоно алат;
ЖК-2:- кесиптик баарлашуу деңгээлинде мамлекеттик (В1 деңгээли) жана расмий тилдерде өзүнүн оозеки жана жазуу жүзүндөгү сүйлөө речин логикалык жактан түзө алат;
ЖК-3:-кесиптик ишинде маалыматтык-коммуникациялык технологияларды колдонууга жөндөмдүү;
ЖК-4:-командада иштей алат, кесиптештери, жетекчилиги, керектөөчүлөр менен натыйжалуу баарлаша алат;
ЖК-5:-өз ишин пландаштырууга жана уюштурууга жөндөмдүү;
ЖК-6:-кесиптик иште негизги ишкердик билимдерди жана көндүмдөрдү колдоно алат.
2) кесиптик:
КК-1:- интернет-дүкөндүн жана электрондук соода аянтчаларынын ишин уюштурууга жана жүргүзүүгө жөндөмдүү;
КК-2: -онлайн-заказды кабыл алууга, иштеп чыгууга жана коштоого, кардарлар жана өнөктөштөр менен өз ара аракеттенүүгө жөндөмдүү;
КК-3:- санариптик чөйрөдө товарларды илгерилетүү жана жарнамалоо үчүн интернет-маркетингдин куралдарын колдонууга жөндөмдүү
КК-4:- кесиптик ишмердүүлүктө CRM-системаларын, онлайн-платформаларды жана интеллектуалдык чат-ботторду колдонууга жөндөмдүү;
КК-5:- маалыматтарды талдоого, онлайн-сатуулардын жана жарнамалык кампаниялардын натыйжалуулугун баалоого жөндөмдүү;
КК-6:- товарларды жана кызматтарды илгерилетүү үчүн санариптик контентти (тексттерди, сүрөттөрдү, видеолорду) түзүүгө жана түзөтүүгө жөндөмдүү;
КК-7:- кесиптик ишмердүүлүктү жүзөгө ашырууда электрондук коммерциянын, жеке маалыматтарды коргоонун жана санариптик этиканын эрежелерин сактоого жөндөмдүү.
35. [bookmark: _Hlk224811430]БКБ программасы ушул МБСга тиркелген (1-тиркеме) түзүмгө 
ылайык кесиптик билим берүүнүн деңгээлин эске алуу менен иштелип чыгат. 
36. Билим берүү программасы жалпы гуманитардык циклдин милдетүү 
дициплиналарын ишке ашырууну камсыз кылууга тийиш, алардын тизмеги жана эмгек сыйымдуулугу билим берүү чөйрөсүндөгү ыйгарым укуктуу мамлекеттик орган тарабынан аныкталат. 
Дисциплиналардын ар бир цикли билим берүү уюмы тарабынан белгилегенүүчү (милдеттүү) жана вариативдик бөлүктөргө ээ. Вариативдик бөлүк 10 пайыздан кем эмесин түзөт жана базалык бөлүктүн мазмуну менен аныкталган даярдыкты тереңдетүүгө, аймактык эмгек рыногунун суроо-талаптарына жана билим алууну улантуу мүмкүнчүлүктөрүнө ылайык бүтүрүүчүнүн атаандаштыкка жөндөмдүүлүгүн камсыз кылуу үчүн зарыл болгон кошумча компетенцияларга ээ болууга мүмкүндүк берет.
37. Бүтүрүүчү квалификациялык иштердин мазмунуна, көлөмүнө жана 
түзүмүнө коюлуучу талаптар билим берүү уюму тарабынан тиешелүү деңгээлдеги билим берүү уюмунун бүтүрүүчүлөрүн жыйынтыктоочу мамлекеттик аттестациялоону жөнгө салуучу ченемдик актыларга ылайык аныкталат.

7-бөлүм. Окуу процессин кадрлар менен камсыз кылуу

20. Адистик боюнча билим берүү программасын ишке ашыруу
окутулган дисциплинанын профилине ылайык келген базалык билими бар жана системалуу түрдө илимий-методикалык ишмердүүлүк менен алектенген педагогикалык кадрлар тарабынан камсыздалууга тийиш.
Жалпы билим берүүчү дисциплиналардын окутуучулары жогорку 
педагогикалык билими (же окутулган дисциплинанын профили боюнча кесиптик билими) болушу керек.
 	Башталгыч кесиптик билим берүүнүн жалпы техникалык, жалпы кесиптик жана кесиптик циклинин окутуучулары тиешелүү адистик боюнча орто кесиптик (техник) же жогорку кесиптик билими (бакалавр, магистр) болууга тийиш.  
[bookmark: _Hlk230598320]Кесиптик циклдин окутуучуларынын сапаттык курамын баалоодо ББУ ОКБ жана ЖКБнын бүтүрүүчүлөрү эске алынат (педагогикалык билими жок адистер үчүн педагогика боюнча кайра даярдоо курстарынан өтүү талап кылынат.)
Өндүрүштүк окутуу устаттары башталгыч кесиптик же орто кесиптик билимге ээ, ошондой эле даярдоо профили боюнча өндүрүштө 3 жылдан кем эмес иш тажрыйбасы бар адистер болууга тийиш. 
Өндүрүштүк окутуу устаттарынын жумушчу кесиби боюнча разряды бүтүрүүчүлөр үчүн билим берүү стандартында каралгандан 1-2 разрядга жогору болууга тийиш. 
Окутуучулардын жана өндүрүштүк окутуу устаттардын штаттык үлүшү билим берүү программасынын окутуучуларынын жалпы санынын кеминде 50%ын түзүүгө тийиш. Атайын предметтин окутуучусу/билим алуучу катышы – 1:25дан ашпаган жана өндүрүштүк окутуунун устаты/билим алуучу - 1:12-15тен ашпаган. 
Окутуучулар жана өндүрүштүк окутуу устаттары квалификациясын 3 жылда бир жолудан кем эмес жогорулатуудан өтүшү керек. 
Өндүрүштүк окутуу устаттары ишканаларда (тез өзгөрүп жаткан 
техниканы, технологияларды жана өндүрүш шартын эске алуу менен), мекемелерде жана кесиптик билим берүү уюмдарында стажировкасы зарылдыгына жараша, бирок жылына бир жолудан кем эмес өткөрүлөт 

8- бөлүм. Окуу процессин окуу-методикалык жана маалыматтык камсыздоо

38. Эл аралык электрондук соода кесиби боюнча башталгыч кесиптик 
билим берүү программасын ишке ашыруу ар бир билим алуучунун маалымат базаларына жана билим берүү программасынын дисциплиналарынын толук тизмеси боюнча түзүлгөн китепкана фонддорунун жеткиликтүү камсыз кылынууга тийиш.
39. Милдеттүү окуу китептеринин жана методикалык куралдардын 
тизмеги лицензиялык талаптарга ылайык билим берүү уюму тарабынан аныкталат.
Окуу китептерине жана методикалык колдонмолорго коюлуучу минималдуу талаптар:
1. Аганина К.Ж. Ишкердиктин жана бизнестин негиздери: окуу китеби - Нур-Султан: Басм.Арман-ПВ 2019. 
2. Алишева А.Р., Бекташев А.К., Гордеева И.Б., Стакеева Б.С., 
Текимбаева Б.Д. Кесиптик ишмердүүлүктүн укуктук негиздери. Бишкек: Басм. Крео, 2020.
[bookmark: _Hlk229646353]3. Беляков Г.И. Эмгекти коргоо жана коопсуздук техникасы: окуу китеби. - М.: Басм.Юрайт, 2016.
4. Волгина Н.А. Эл аралык соода: окуу китеби. - М.: Басм. КНОРУС, 
2019. 
5. Смирнов А.Т. Жашоо тиричилик коопсуздугунун негиздери. 10—11-класстар: жалпы билим берүү уюмдары үчүн окуу куралы - М.: Басм. Просвещение, 2021.
6. Твердохлебова А. Д. Интернет-маркетинг: окуу китеби.-М.: Басм. КНОРУС, 2025.
7. Кульпин С.В. Интернет-маркетингдин түзүмү жана мазмуну: окуу куралы. Екатеринбург: Басм. Урал университети, 2020.
41.Билим алуучулардын билим берүү программасын ишке ашыруу үчүн зарыл болгон окуу адабияты жана/же электрондук адабият менен камсыз болушу лицензиялык талаптарга ылайык келүүгө тийиш. Окуу маалыматынын  булактары заманбап талаптарга жооп бериши керек.
42.Билим берүү процессинде чененмдик укуктук актылар, локалдык 
актылар, кесиптик багыттагы мезгилдүү басылмалардын материалдары пайдаланылууга тийиш. 


9-бөлүм. Окуу процессин материалдык-техникалык камсыздоо

43. Билим берүү программасын ишке ашыруучу билим берүү уюму санитардык жана өрткө каршы эрежелерге жана ченемдерге ылайык келген билим берүү уюмунун окуу планында каралган, билим алуучулардын лабораториялык, дисциплинардык жана дисциплиналар аралык даярдоонун бардык түрлөрүн, практикалык жана илимий-изилдөө иштерин жүргүзүүнү камсыз кылуучу материалдык-техникалык базага ээ болууга тийиш:
- окуу кабинеттери:
- атайын эмеректер (столдор жана отургучтар) менен жабдылган жана “Интернет” тармагына кошулуу мүмкүнчүлүгү жана электрондук маалыматтык-билим берүү чөйрөсүнө кирүү мүмкүнчүлүгү менен компьютердик техника менен жабдылган окуу кабинеттери, атайын эмеректер (столдор жана отургучтар) менен жабдылган окутуучу менен байланыштуу иш үчүн окуу аудиториялары, таркатма материалдарды басып чыгаруу үчүн компьютер жана принтер;
- практикалык окутуу үчүн:
- компьютердик класс, мультимедиа аудиториясы, атайын лаборатория, мультимедиа каражаттары. 
- залдар: китепкана окуу залы менен бирге жана Интернетке кирүү 
мүмкүнчүлүгү бар; спорттук зал менен бирге акт залы. Ошондой эле медициналык пункт жана ашкана бар.  
Билим берүү программасын ишке ашыруунун сапатын баалоо. Бүтүрүүчүнүн кесиптик компетенттүүлүгүнүн далилдери жумуш ордундагы операцияларга тиешелүү болушу керек, МКТны эксплуатация боюнча адис кесиптик стандартынын компетенттүү иштин критерийлеринин талаптарына жооп бериши керек. 
Окутуунун натыйжаларын текшерүү ыкмалары: 
- маектешүү, лабораториялык жана практикалык тапшырмаларды аткарууда көндүмдөрдү көрсөтүү, портфолио, тестирлөө; 
- окуучулардын зарыл болгон билимине жазуу жүзүндө жана/же оозеки баа берүү.

	
	
	Кыргыз Республикасынын
Кесиптик башталгыч билим берүүсүнүн мамлекеттик билим берүү стандартына 1-тиркеме
(Кыргыз Республикасынын Министрлер Кабинетинин 2024-жылдын 8-июлундагы №371 токтому менен бекитилген Кыргыз Республикасынын башталгыч, орто жана жогорку к есиптик билим берүүсүнүн мамлекеттик билим берүү стандартынын макетине ылайык)



Эл аралык электрондук соода (Электрондук соода платформалары боюнча адис)
кесиби боюнча башталгыч кесиптик билим берүүнүн негизги билим берүү программасынын
ТҮЗҮМҮ

	№
	ДЦ коду
	Дисциплиналардын циклдери жана аларды өздөштүрүүнүн долбоорлонгон натыйжалары
	Жалпы орто билим алуу жана кесипке ээ болуу менен негизги жалпы билим берүүнүн базасында(9-кл.)
	Орто жалпы билим берүүнүн базасында (11-кл.) Эмгек
Сыйымдуу
лугу**
(кредиттер/
саат)
	Негизги жалпы билим берүүнүн базасында (9-кл.) жалпы орто билим албастан
	Болжолдуу программаларды иштеп чыгуу үчүн дисциплиналардын тизмеси

	
	
	
	2 жыл
	3 жыл
	1 жыл
	2 жыл

	1.Жалпы билим берүү дисциплиналарынын цикли (жалпы орто билим берүүнүн МБСКе) ылайык окутуунун натыйжалары)
2.Жалпы гуманитрадык цикл
Циклди өздөштүрүүнүн натыйжасында окуучу:

   билүүгө тийиш:
- баарлашуу чөйрөсүн, жагдайларды, кырдаалдарды;
- кеп коммуникациясынын катышуучуларынын социалдык жана статустук ролдорун;
- лексика-грамматикалык деңгээлдеги тил тутумун жана стилистикалык ресурстарды;
- минималдуу жалпы илимий китеп лексикасын жана терминдерди;
- кесиптик иштин алкагында сүйлөө темаларынын минимумун;
- ишкердик баарлашуунун сүйлөө өзгөчөлүктөрүн (расмий жагдайда кайрылуу, баарлашуу, өтүнүчтү, баш тартууну, макул/макул эместикти, ыраазычылыкты, куттуктоолорду ж. б. айтуудагы минимум этикеттик формулалар жана эрежелер).
- кызматтык-ишкердик кептин түрлөрүн жана жанрларын.
көндүмдөргө ээ болууга тийиш:  
- сүйлөө этикетинин эрежелерине ылайык расмий, кызматтык-ишкердик маектерди/сүйлөшүүлөрдү жүргүзүүгө;
- ийгиликтүү байланышка жетүү үчүн баарлашуу стратегиясын түзүүгө;
- кесиптик иш жаатындагы актуалдуу темалар боюнча ишкердик стилдеги айтымдарды иштеп чыгуу (түзүү, жаратуу) жана туура чечмелөөгө;
- орус тилинин этикетинин эрежелерине ылайык расмий жана жарым-жартылай расмий кызматтык-ишкердик маектерди / сүйлөшүүлөрдү жүргүзүүгө;
- профилдин/адистиктин жана кызматтык-иш документтеринин алкагында окуу иштерин туура тариздөөгө.

    билүүгө тийиш:
- платформалардын түрлөрү (B2B, B2C, D2C), рыноктун негизги катышуучулары (marketplace, seller, buyer, vendor); 
- баа түзүү моделдери, валюталар, салыктар, төлөө ыкмалары; 
- PPC-жарнама, SEO-оптимизация, социалдык тармактар аркылуу илгерилетүү; 
- баа түзүү жана финансылык инструменттер (pricing & finance); 
- логистика жана запастарды башкаруу (logistics & inventory management);
 - санариптик маркетинг жана илгерилетүү (digital marketing & sales); 
- электрондук коммерция жана санариптик маркетинг чөйрөсүндөгү кесиптик лексика; 

-көндүмдөргө ээ болуу: 
- товардын картасын түзүү (Product Listing), маркетплейстер үчүн копирайтинг, фото/видеого техникалык талаптар; 
-товардын сатуучу сүрөттөмөсүн жазуу (Product Description), ачкыч сөздөр менен иштөө; 
- жеткирүү кечигүүсү боюнча каттарды жазуу, товарды кайтарууну тариздөө; 
- жарнамалык кампаниянын эффективдүүлүгүн талдоо, жарнамалык билдирүү түзүү; 
- пикирлер менен иштөө, конфликттик кырдаалдарды чечүү; 
- жеткирүүчүлөр жана кардарлар менен англис тилинде ишкердик кат алышууну жүргүзүү жөндөмү; - маркетплейстердин англис тилиндеги интерфейстери менен иштөө (Amazon, eBay, Shopify, Alibaba); 
- эл аралык деңгээлде баа түзүү, логистика жана SEO принциптерин түшүнүү.

- билүүгө тийиш:
- зыяндуу адаттар (тамеки чегүү, насвай, алкоголь, баңгизат) жана алардын кесепеттери жөнүндө;
- сергек жашоо мүнөзүнүн тобокелдик факторлору жөнүндө;
- рационалдуу жана гигиеналык режим жана тамактануу жөнүндө.
 - көндүмдөргө ээ болууга тийиш:
- зыяндуу адаттардан баш тартууга;
- сергек жашоо мүнөзүн камсыз кылуу каражаттарынын жана методдорунун жалпы топтомун иш жүзүнө ашырууга;
- жашоонун рационалдуу режимин сактоого;
- рационалдуу тамактанууну сактоого;
- иммунитетти көтөрүүчү көнүгүүлөрдү аткарууга жана чыйралууга.
	*1802 с.
(10 кл;
11- кл.)
	*2006 с.
(10-кл;
11-кл.)
	3 кр/90 с.
	240 с.
	




Кесиптик кыргыз/ орус тилдери.
























Кесиптик англис тили



























Коопсуз сергек жашоо мүнөзү.

	2.
	БКБ 2
	Кесиптик цикл (ЖТЦ жана ЖКЦ, КЦ дисциплиналары)*

	1198 с.
	2434 с.
	56 кр /1680 с. 
	2532 с.
	 

	

	ЖКЦ*























                     






























































	Жалпы кесиптик цикл
Циклди өздөштүрүүнүн натыйжасында окуучу:

 билүүгө тийиш:
- ишкердик иш жаатындагы ченемдик укуктук базаны;
- Кыргыз Республикасындагы экономиканын жана ишкердиктин абалын;
- чакан жана орто бизнести өнүктүрүүгө жагымдуу потенциалды жана факторлорду, чакан бизнести насыялоону;
- бизнес-планды иштеп чыгуу технологиясын;
- өз ишин уюштуруунун теориялык жана методологиялык негиздерин.
көндүмдөргө ээ болууга тийиш:
- ишкердик ишке шыктуулукка психологиялык өзүн-өзү талдоо жүргүзүүгө;
- ишкердик иштин уюштуруу-укуктук формасын тандоого;
- бухгалтердик отчеттуулуктун формасын толтурууга;
- рынокту изилдөөнүн ар кандай ыкмаларын колдонууга;
- башкаруучулук чечимдерди кабыл алууга;
- атаандаштар, керектөөчүлөр, жеткирүүчүлөр жөнүндө маалыматтарды топтоого жана талдоого;
- экономикалык эсептөөлөрдү жүргүзүүгө;
- өндүрүштүк ишти пландаштырууга;
- бизнес-планды иштеп чыгууга;
- презентация өткөрүүгө.

билүүгө тийиш:
- экология жаатындагы мыйзамдарды жана уюмдун ишине жайылтылуучу эмгекти коргоонун мамлекеттик ченемдик талаптарын камтыган башка ченемдик укуктук актыларды; 
- кызматкерлердин эмгекти коргоо жаатындагы милдеттерин; 
- өзүнүн ишинин (же аракетсиздигинин) иш жүзүндөгү же потенциалдуу кесепеттерин жана алардын эмгек коопсуздугунун деңгээлине тийгизген таасирин; 
- технологиялык процесстерди жана өндүрүштүк нускамаларды баш ийген кызматкерлер (персонал) сактабагандыгынан мүмкүн болгон кесепеттерди; 
- эмгекти коргоо жана коопсуздук техникасы боюнча нускамалардын тартибин жана мезгилдүүлүгүн; 
- жамааттык жана жеке коргонуу каражаттарын сактоо жана пайдалануу тартибин.
көндүмдөргө ээ болууга тийиш:
- коркунучтуу жана зыяндуу өндүрүштүк факторлорду жана кесиптик иштин мурдагы, азыркы же пландаштырылган түрлөрү менен байланышкан аларга тиешелүү тобокелдиктерди аныктоого; 
- аткарган кесиптик иштин мүнөзүнө ылайык жамааттык жана жеке коргонуу каражаттарын пайдаланууга; 
- эмгек шарттары боюнча жумуш орундарын аттестациялоо, анын ичинде кесиптик ишиндеги эмгек шарттарын жана жаракат алуу коопсуздугунун деңгээлин баалоого;                                            
  - киришүүчү нускама берүү, аткарылуучу иштердин өзгөчөлүгүн эске алуу менен аларга жумуш ордунда коопсуздук техникасынын маселелери боюнча нускама берүүгө;                     
 - эмгек коопсуздугунун талап кылынган деңгээлине жетүү үчүн зарыл болгон көндүмдөрдү иштеп чыгуу жана контролдоого.

билүүгө тийиш:
- рынок экономикасынын принциптерин; уюмдардын уюштуруу-укуктук формаларын;
- эмгек мамилелерин жөнгө салуучу мыйзамдардын негизги жоболорун; 
- эмгек акыны түзүү механизмдерин; 
- эмгек акы төлөө формаларын.
көндүмдөргө ээ болууга тийиш:
- өндүрүш экономикасынын жалпы маселелеринде багыт алууга; 
- конкреттүү өндүрүштүк кырдаалдарда экономикалык жана укуктук билимдерди колдонууга; 
- колдонуудагы мыйзамдардын алкагында өзүнүн эмгектик укуктарын коргоого.



билүүгө тийиш: 
- эл аралык сооданын маңызын, принциптерин жана функцияларын; -тышкы экономикалык ишмердүүлүктүн негизги формалары жана ыкмалары; 
- тышкы соода операцияларынын түрлөрү жана аларды ишке ашыруу этаптары; 
- өлкөлөр арасындагы соода мамилелерин жөнгө салуучу укуктук негиздер жана эл аралык ченемдер; 
- тышкы сооданы мамлекеттик жөнгө салуунун тарифтик жана тарифтик эмес ыкмалары; 
- дүйнөлүк сооданын өнүгүшүндөгү эл аралык уюмдардын (ДСУ, ЭВФ, Дүйнөлүк банк жана башкалар) ролу жана мааниси; 
- эл аралык соода келишимдеринин, макулдашууларынын жана контракттарынын өзгөчөлүктөрү; 
- дүйнөлүк жана санариптик сооданын өнүгүүсүнүн заманбап тенденциялары; 
- электрондук соода платформаларынын жана тышкы рыноктордо онлайн-илгерилетүүнүн куралдарынын жалпы багыты жана колдонуу мүмкүнчүлүктөрү; 
- ишканалардын тышкы соода ишмердүүлүгүнүн натыйжалуулугун талдоо жана баалоо ыкмалары;
- санариптик маркетингдеги инновациялар: AIGC, стриминг, чек ара соодасы. 
көндүмдөргө ээ болуу: 
- эл аралык соода чөйрөсүндөгү практикалык маселелерди чечүүдө теориялык билимдерди колдонуу; 
- товарлардын жана кызмат көрсөтүүлөрдүн дүйнөлүк рыногунун абалын жана өнүгүү тенденцияларын талдоо; 
- ишкананын тышкы экономикалык кызыкчылыктарын аныктоо жана тышкы соода кызматташтыгынын оптималдуу формаларын тандоо; 
- тышкы соода контракттары боюнча ишмердүүлүктү эл аралык ченемдерге ылайык жүзөгө ашыруу; - электрондук сооданы жүргүзүү үчүн заманбап санариптик куралдарды жана платформаларды колдонуу; 
- тышкы экономикалык операцияларды жүзөгө ашырууда бажы алымдарын, салыктарды жана башка төлөмдөрдү эсептөө;
  -экспорттук-импорттук бүтүмдөрдүн натыйжалуулугун баалоо жана аларды оптималдаштыруу жолдорун сунуштоо; 
- чет өлкөлүк өнөктөштөр, рыноктор жана соода тобокелдиктери жөнүндө маалыматты издөө жана талдоо; 
- кесиптик ишмердүүлүктө ишкердик этикетти жана эл аралык өз ара аракеттенүү эрежелерин сактоо.
	 
	 
	
	 
	

Бизнестин жана ишкердиктин негиздери




















Эмгекти коргоо жана өндүрүштүк экология






























Кесиптик иш аракеттерди укуктук жактан камсыздоо








Эл аралык сооданын негиздери








































	
	
	Дисциплиналардын кесиптик цикли.
Базалык бөлүк:
	
	
	
	
	

	
	
	билүүгө тийиш:
-интернет-маркетингдин, электрондук коммерциянын жана онлайн трансляциялардын негизги түшүнүктөрүн:
 -максаттуу аудиториялар, керектөөчүлөрдүн жүрүм-туруму жана санариптик мейкиндикте сегменттөө принциптерин;
 - жарнамалоо куралдары: SEO, SEM, SMM, контент-маркетинг, видеомаркетингин;
 - негизги платформалардын ролдору жана функциялары: Taobao, WeChat, Pinduoduo, Ozon, Wildberries, маркетплейстер;
-онлайн-кампаниялардын эффективдүүлүгүн талдоо жана баалоо ыкмаларын (трафик, конверсиялар, сатуулар);
- визуалдык контенттин негиздерин: барактардын дизайны, баннерлер, видеороликтер, брендди таңгактоо;
- интернет-дүкөндү түзүү жана башкаруу принциптерин: ассортимент, CRM, логистика, кардарларды тейлөөнү:
 - интернет-маркетингдин жана электрондук коммерциянын укуктук жана этикалык нормаларын;
 - санариптик маркетингдеги заманбап тенденцияларын жана инновацияларын: AIGC, стриминг, чек ара соодасы. 
-көндүмдөргө ээ болуу: 
- интернет-маркетинг стратегиясын жана онлайн-продуктуну илгерилетүү планын иштеп чыгуу;
 - социалдык тармактар жана видеотрансляция платформалары үчүн контент түзүү жана форматтоо;
 -санариптик каналдарда жарнамалык кампанияларды орнотуу жана алардын эффективдүүлүгүн баалоо;
- колдонуучулардын жүрүм-турумун талдоо, аудиторияны сегменттөө, сатуу воронкаларын куруу; 
- интернет-дүкөндү башкаруу: товарларды жайгаштыруу, заказдарды иштетүү, кардарлар менен өз ара аракеттенүү;
- контентти жана маркетингди автоматташтыруу үчүн AIGC куралдарын колдонуу;
-онлайн-презентацияларды өткөрүү, стримдерди алып баруу жана аудитория менен өз ара аракеттенүү; - санариптик чөйрөдө маалыматтык коопсуздуктун жана этиканын негиздерин колдонуу. - Реалдуу кейстерде санариптик маркетингдин жана электрондук коммерциянын практикалык маселелерин чечүү.

билүүгө тийиш:
- эл аралык маркетплейстерде (Amazon, Alibaba, Pinduoduo, Ozon, Wildberries ж.б.) сатуучунун аккаунттарын каттоо жана жүргүзүү тартибин;
- чет өлкөлүк рыноктор үчүн товарлардын карточкаларын жана санариптик контентти тариздөөгө коюлган талаптарын;
 - трансчек аралык жеткирүүнү уюштуруунун практикалык аспектилерин (логистикалык схемалардын түрлөрү, фулфилмент); - платформалардын комиссияларын, логистиканы жана бажы төлөмдөрүн эске алуу менен товардын наркын эсептөө тартибин; 
- электрондук соодада эл аралык төлөм системалары менен иштөөнүн өзгөчөлүктөрүн; 
- маркетплейстердин тейлөө сапатына, рейтингдерге жана пикирлерге карата талаптарын; 
- эл аралык платформаларда иштөөдөгү типтүү тобокелдиктер (аккаунтту бөгөттөө, кайтаруулар, талаш-тартыштар) жана алардын алдын алуу жолдорун; 
- маркетплейстерде жана санариптик чөйрөдө товарларды илгерилетүү куралдарын (анын ичинде стриминг, AIGC); 
- онлайн-сатуулардын негизги натыйжалуулук көрсөткүчтөрү жана аларды практикалык колдонууну. 

көндүмдөргө ээ болуу: 
- эл аралык соода аянтчаларында сатуучунун аккаунттарын каттоо жана жөндөө; 
- товарлардын карточкаларын түзүү, редакциялоо жана оптималдаштыруу; 
- чет өлкөлүк рынокторго чыгуу үчүн товарларды жана нишаларды тандоо; 
- e-commerce форматындагы экспорттук бүтүмдүн толук наркын эсептөө; 
- товарларды жеткирүүнүн логистикалык схемаларын тандоо жана уюштуруу; 
- маркетплейстерде заказдарды тариздөө жана бүтүмдөрдү коштоо; - эл аралык төлөм инструменттери менен иштөө; 
- платформаларда жарнамалык кампанияларды баштоо жана жөндөө; 
- сатуу көрсөткүчтөрүн (конверсия, ROI ж.б.) талдоо жана стратегияны оңдоо; 
- кайтарууларды, талаш-тартыштарды иштеп чыгуу жана кардарлар менен өз ара аракеттенүү; - электрондук соода процесстерин автоматташтыруу үчүн санариптик инструменттерди жана жасалма интеллектти колдонуу.
	
	
	
	
	Интернет-маркетинг жана онлайн трансляция




































Чек ара аркылуу электрондук соода жүргүзүү тажрыйбасы









	
	ВБ
	Билим берүү программасынын вариативдик бөлүгү (билим берүү уюму тарабынан аныкталат)
	кесиптик компоненттин 10%
	кесиптик компоненттин 10% 1 кредит- 30с
	 

	3.
	БКБ 3
	Өндүрүштүк окутуу жана практика (практикалык көндүмдөр жана ыкмалар БП менен аныкталат)
	Дисциплиналардын кесиптик компонентинин 50-60%
	Дисциплиналардын кесиптик компонентинин 50-60% 28-30 кр./840-900 с.
	Дисциплиналардын кесиптик компонентинин 50-60%
	 

	4.
	ДТ
	Дене тарбия
	68 с.
	136 с.
	 54с.
	108 с.
	 

	5.
	БКБ 4
	Жыйынтыктоочу мамлекеттик аттестация***
	6 с.
	6 с.
	1 кр/30 с.
	30 с.
	 

	6.
	ЖАЛПЫ
	БПнын жалпы сыйымдуулугу 
	3000 с.
	4440 с.
	60 кр/1800 с.
	2880 с.
	 

	7.
	 
	Жумалык жүктөм
	36/39 с.
	36/39 с.
	39 с.
	36 с.
	 




Эскертүү:
(*) - 2-3 жыл окуу мөөнөтү менен жалпы билим берүүчү даярдоого кирген дисциплиналардын сыйымдуулугу Кыргыз Республикасынын мектептик жалпы билим берүүнүн мамлекеттик билим берүү стандартына ылайык аныкталат;
(**) - циклдерге (жалпы техникалык, жалпы кесиптик, кесиптик) кирген айрым дисциплиналардын сыйымдуулугу даярдалуучу жумушчу кесиптердин профилинин багытына ылайык аныкталат;
(***) - квалификациялык экзаменден тышкары жыйынтыктоочу аттестацияга сааттар предметтик дисциплиналардын алкагында эске алынат.
Жалпы орто мектептин базасында (11-кл.) даярдоо жүргүзүлүп жаткан кесиптер боюнча кредит-саатка которуу жана аларды оңдоо пилоттук лицейлерде жүргүзүлгөн апробациянын жыйынтыгы боюнча мүмкүн


[bookmark: _Hlk231478798]Эл аралык электрондук соода кесиби боюнча мамлекеттик билим берүү стандарты өндүрүш өкүлдөрүнүн жана башталгыч кесиптик билим берүүчү окуу жайларынын катышуусу менен жумушчу топ тарабынан иштелип чыккан. Кыргыз Республикасынын Агартуу министрлигине караштуу Республикалык илимий-методикалык борбордун окуу-методикалык бирикмесинин мүчөлөрү тарабынан каралып, жактырылган

